เรื่องร้องเรียน: โรงกลั่นบางจากปล่อยมลพิษก่อมะเร็งเหม็นมาก ให้ ปอพระโขนงออกมาดมดูครับ ให้ย้ายโรงกลั่นที่ปล่อยมลพิษก่อมะเร็งครับ
การดำเนินการของเจ้าหน้าที่: สำนักงานสุขาภิบาลสิ่งแวดล้อมได้จัดเจ้าหน้าที่ตรวจสอบข้อเท็จจริงของเรื่องร้องเรียนร่วมกับเจ้าหน้าที่ฝ่ายสิ่งแวดล้อมและสุขาภิบาล สำนักงานเขตพระโขนง เมื่อวันที่ 2 กุมภาพันธ์ 2566 โดยผลการตรวจสอบสรุปได้ ดังนี้ เจ้าหน้าที่ตรวจสอบสถานที่ถูกร้องเรียน โดยมีผู้จัดการส่วนนโยบายและแผนพัฒนาสิ่งแวดล้อม บริษัท บางจาก คอร์ปอเรชั่น จำกัด (มหาชน) และเจ้าหน้าที่ที่เกี่ยวข้อง ให้ข้อมูลว่า บริษัท บางจาก คอร์ปอเรชั่น จำกัด (มหาชน) มีการควบคุมและบริหารจัดการคุณภาพสิ่งแวดล้อมและอากาศของโรงกลั่นน้ำมัน ดังนี้ 1. ติดตั้งระบบการตรวจวัดมลพิษทางอากาศจากปล่องแบบอัตโนมัติอย่างต่อเนื่อง (CEMS) โดยจะรายงานผลข้อมูลไปที่ศูนย์รับข้อมูลของกรมโรงงานอุตสาหกรรมแบบทันทีทันใด (real time) อย่างต่อเนื่อง 24 ชั่วโมง เป็นไปตามกำหนดในประกาศกระทรวงอุตสาหกรรม เรื่อง กำหนดให้โรงงานต้องติดตั้งเครื่องมือหรือเครื่องอุปกรณ์พิเศษเพื่อรายงานมลพิษอากาศจากปล่องโรงงาน พ.ศ. 2565 ประกาศ ณ วันที่ 1 เมษายน 2565 พารามิเตอร์ที่ต้องทำการตรวจวัด ได้แก่ ซัลเฟอร์ไดออกไซด์ (SO2) , ออกไซด์ของไนโตรเจน (NOx) และออกซิเจน (O2) และผลการตรวจวัดที่ผ่านมาไม่เกินค่ามาตรฐานตามที่กฎหมายกำหนด ทั้งนี้ประชาชนสามารถติดตามข้อมูลดังกล่าวผ่านทางเว็บไซต์ https://poms.diw.go.th/ ซึ่งเป็นระบบการเฝ้าระวังและเตือนภัยมลพิษระยะไกล (Pollution Online Monitoring System) ของกรมโรงงานอุตสาหกรรมได้ตลอด 24 ชั่วโมง 2. ติดตั้งอุปกรณ์ตรวจวัดคุณภาพอากาศในพื้นที่ทำงาน (TVOC online) โดยดำเนินการตรวจติดตามตลอด 24 ชั่วโมง และผลการตรวจวัดที่ผ่านมาไม่เกินตามมาตรฐานที่กฎหมายกำหนด 3. ทำการตรวจวัดและติดตามคุณภาพอากาศในบรรยากาศโดยรอบพื้นที่โรงกลั่นน้ำมัน (AQMs) จำนวน 3 จุด คือ บริเวณวัดบางน้ำผึ้งนอก บริเวณโรงเรียนพระโขนงพิทยาลัย และบริเวณบ้านพักข้าราชการสำนักปลัดกระทรวงกลาโหม พารามิเตอร์ที่ทำการติดตามและตรวจวัด ได้แก่ ซัลเฟอร์ไดออกไซด์ (SO2) , ออกไซด์ของไนโตรเจน (NOx) พร้อมแสดงผลค่าคุณภาพอากาศไปยังหน้าจอแสดงผลบริเวณหน้าโรงกลั่น ในพื้นที่ชุมชน และหน้าเว็บไซต์ของบริษัทฯ ตลอด 24 ชั่วโมง และผลการตรวจวัดที่ผ่านมาไม่เกินตามมาตรฐานที่กฎหมายกำหนด ทั้งนี้ประชาชนยังสามารถติดตามข้อมูลคุณภาพอากาศและสิ่งแวดล้อมได้หน้าเว็บไซต์ของบริษัท บางจากฯ https://www.bangchak.co.th/th  ได้ตลอด 24 ชั่วโม...
ความเห็นของผู้แจ้ง: ต้องไปตรวจโดยไม่ให้บริษัทรู้ตัวนะ
พื้นที่: แขวงบางจาก เขตพระโขนง กรุงเทพมหานคร